**วันอาทิตย์ที่ 4 ธันวาคม 2022**

**คำเทศนาวันพ่อ: บุรุษแห่งอาณาจักรพระเจ้า**

คุณพ่อต้องกลายเป็น *บุรุษแห่งอาณาจักรพระเจ้า* เพื่อทำการสร้างผลกระทบฝ่ายวิญญาณในชีวิตลูกๆ ของเขา บุรุษแห่งอาณาจักรพระเจ้าคือ บุรุษที่ได้ตัดสินใจแล้วว่าบ้านของเขาจะปรนนิบัติรับใช้องค์พระผู้เป็นเจ้า

โยชูวา 24:15 ฉบับมาตรฐาน 2011 *“และถ้าพวกท่านไม่เห็นด้วยที่จะปรนนิบัติพระยาเวห์ ท่านก็จงเลือกเสียในวันนี้ว่าท่านจะปรนนิบัติใคร จะปรนนิบัติบรรดาพระซึ่งบรรพบุรุษของท่านปรนนิบัติอยู่ในท้องถิ่นฟากตะวันออกของแม่น้ำ หรือบรรดาพระของคนอาโมไรต์ในแผ่นดินซึ่งท่านอาศัยอยู่ แต่ตัวข้าพเจ้าและครอบครัวของข้าพเจ้า เราจะปรนนิบัติพระยาห์เวห์”*

1. โยชูวาตั้งใจที่จะนำครอบครัวของเขาสู่พระประสงค์ของพระเจ้าและดำเนินชีวิตเพื่อพระองค์ – โยชูวา 24:15
	1. การปรนนิบัติพระเจ้าในบริบทนี้หมายถึง การดำเนินชีวิตเพื่อพระเจ้าและการเชื่อฟังพระบัญชาของพระองค์
	2. โยชูวาได้หนุนใจบุรุษอื่นๆ ในอิสราเอลให้ทำอย่างเดียวกัน คุณพ่อที่เป็นคริสเตียนทุกคนปรารถนาที่จะให้ลูกๆ ของเขารับใช้และดำเนินชีวิตเพื่อพระเจ้า
	3. คุณพ่อแต่ละคนต้องทำการตัดสินใจนี้ด้วยตนเอง โยชูวาไม่สามารถทำการตัดสินใจนี้แทนครอบครัวของคนอื่นได้

โยชูวา 24:14 ฉบับมาตรฐาน 2011 *“ฉะนั้น จงยำเกรงพระยาห์เวห์และปรนนิบัติพระองค์ด้วยความจริงใจและด้วยความซื่อสัตย์ จงทิ้งพระเหล่านั้นซึ่งบรรพบุรุษของท่านปรนนิบัติที่ฟากตะวันออกของแม่น้ำและในอียิปต์เสีย จงปรนนิบัติพระยาเวห์”*

1. 3 วิธีพื้นฐานที่คุณพ่อสามารถสร้างผลกระทบและส่งอิทธิพลไปถึงลูกๆ ของเขาที่จะปรนนิบัติรับใช้พระเจ้า
	1. การยำเกรงองค์พระผู้เป็นเจ้าส่งผลถึงอนาคตของลูกๆ ของท่าน – โยชูวา 24:14, สดุดี 25:12-13
	2. จริงใจกับพระเจ้า – โยชูวา 24:14, เอเฟซัส 6:24
	3. ปรนนิบัติรับใช้พระเจ้าเที่ยงแท้แต่เพียงผู้เดียว – โยชูวา 24:14, อพยพ 20:2-3

สรุป: ให้บุรุษติดตามตัวอย่างของโยชูวาและกลายเป็นบุรุษแห่งอาณาจักรพระเจ้า ในขณะที่ท่านยำเกรงพระเจ้า จริงใจกับพระเจ้า และไม่มีพระอื่นใดต่อพระพักตร์ของพระเจ้าเที่ยงแท้พระองค์เดียว ท่านจะนำครอบครัวของท่านปรนนิบัติรับใช้พระเจ้า และกลายเป็นคนแห่งอาณาจักรพระเจ้า

คำถามอภิปราย:

1. การเป็นบุรุษ (หรือบุคคล) แห่งอาณาจักรพระเจ้าหมายความว่าอะไร?
2. คุณพ่อจะยำเกรงพระเจ้าต่อหน้าลูกๆ ของเขาได้อย่างไร?
3. การจริงใจกับพระเจ้ามีความหมายว่าอะไร?